Document ID: /fineweb-2-swissfilter-quality_10-filterrobots/filtered/02038.jsonl.gz/3435

Ils 12 da matg aveva la procura publica intercuri il hotel e confiscà datas. Para eran tut ils computers e telefons, ils ascensurs e ils cundrez d’alarm dal hotel controllads cun minispiuns. Tgi che ha spiunà ora ils discurs è anc nunenconuschent. La procura publica federala ha avert ina procedura penala cunter nunenconuschent. Prendì part als discurs avevan represchentants dals Stadis Unids, la Gronda Britannia, la Frantscha, la China, la Russia e la Germania.
Kapersky avertescha d'in virus
L'interpresa russa Kapersky, che cumbatta virus ed autras attatgas sin computers, avertescha en il connex cun la spiunascha a Genevra, d'ina largia en l'atgna rait. Ella haja scuvert avant curt in successur dal verm da computer Stuxnet en ses agen sistem. Hackers nunenconuschents hajan spiunà ora l'interpresa durant plirs mais. Sch'i dat in connex tranter las investigaziuns da la procura publica federala n'è anc betg cler, dentant probabel.
RR novitads 12:00